**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

«Коми Республикаын ичӧт да шӧр ас вылӧ удж сӧвмӧдӧм да сылы отсӧг сетӧм (2012-2013 вояс)» республикаса дыр кадся торъя мога уджтас йылысь» Коми Республикаса Веськӧдлан котырлӧн 2011 во кӧч тӧлысь

30 лунся 437 №-а шуӧмӧ вежсьӧмъяс пыртӧм йылысь

Коми Республикаса Веськӧдлан котыр шуис:

1. Пыртны «Коми Республикаын ичӧт да шӧр ас вылӧ удж сӧвмӧдӧм да сылы отсӧг сетӧм (2012-2013 вояс)» республикаса дыр кадся торъя мога уджтас йылысь» Коми Республикаса Веськӧдлан котырлӧн 2011 во кӧч тӧлысь 30 лунся 437 №-а шуӧмӧ вежсьӧмъяс содтӧд серти.
2. Тайӧ шуӧмыс вынсялӧ сійӧс примитан лунсянь.

Коми Республикаса Юралысь В. Гайзер

Сыктывкар

2012 вося косму тӧлысь 23 лун

146 №

Коми Республикаса Веськӧдлан котырлӧн

2012 во косму тӧлысь 23 лунся

146 №-а шуӧм дорӧ

СОДТӦД

«Коми Республикаын ичӧт да шӧр ас вылӧ удж сӧвмӧдӧм да сылы отсӧг сетӧм (2012-2013 вояс)» республикаса дыр кадся торъя мога уджтас йылысь» Коми Республикаса Веськӧдлан котырлӧн 2011 во кӧч тӧлысь

30 лунся 437 №-а шуӧмӧ пыртан

**ВЕЖСЬӦМЪЯС**

«Коми Республикаын ичӧт да шӧр ас вылӧ удж сӧвмӧдӧм да сылы отсӧг сетӧм (2012-2013 вояс)» республикаса дыр кадся торъя мога уджтас йылысь» Коми Республикаса Веськӧдлан котырлӧн 2011 во кӧч тӧлысь 30 лунся 437 №-а шуӧмын:

«Коми Республикаын ичӧт да шӧр ас вылӧ удж сӧвмӧдӧм да сылы отсӧг сетӧм (2012-2013 вояс)» республикаса дыр кадся торъя мога уджтасын, мый вынсьӧдӧма шуӧмӧн (содтӧд), (водзӧ - Уджтас):

Ичӧт да шӧр ас вылӧ уджалысь субъектъяслы да организацияяслы, кодъяс артмӧдӧны ичӧт да шӧр ас вылӧ уджалысь субъектъяслы отсӧг сетан инфраструктура (сы лыдын кӧртымысь кокньӧдӧм дон мынтӧм серти), Коми Республикаса канму эмбурлӧн лыддьӧгӧ пыртӧм Коми Республикаса канму эмбурӧс, кутшӧм вылӧ коймӧд мортлӧн инӧдыс абу (ичӧт да шӧр ас вылӧ уджалысь субъектъяслӧн эмбура инӧдъяс кындзи) веськӧдлӧм да (либӧ) вӧдитчӧм вылӧ дыр кад кежлӧ сетӧм могысь кӧртымӧ сетан пӧрадокын (Уджтас дорӧ 7 №-а содтӧд):

1. «Ичӧт да шӧр ас вылӧ уджалысь субъектъяслы Лыддьӧгӧ пыртӧм Коми Республикаса канму эмбурӧс кӧртымӧ сетан пӧрадок» II юкӧдын:
2. 4 пунктын:

а) ӧкмысӧд абзацын «2,» лыдпас киритны;

б) содтыны татшӧм дасӧд абзац:

«Тайӧ пунктса 1, 4, 5, 7 пунктувъясын индӧм документъяс воан лунӧ Агентство босьтӧ найӧс да пасйӧ, сетӧ ичӧт да шӧр ас вылӧ уджалысь субъектъяслы индӧм документъясӧс босьтӧм йылысь расписка налысь лыддьӧг да воан кадпас индӧмӧн. Пошта связь юкӧнъяс пыр ыстӧм тайӧ пунктса 1, 4, 5, 7 пунктувъясын индӧм документъяс сетан лунӧн лоӧ Агентствоын найӧс пасъян кадпас. Пошта связь юкӧнъяс пыр ыстӧм индӧм документъяс пасйӧм йылысь расписка ыстыссьӧ корӧмын индӧм пошта инпас серти Агентствоӧ документъяс воан лунсянь 2 уджалан лун чӧжӧн. Пошта связь юкӧнъяс пыр ыстӧм корӧмын шыӧдчысь кырымпаслысь збыльлунсӧ эскӧдӧны федеральнӧй оланпастэчасӧн урчитӧм пӧрадок серти.»;

в) 2 подпункт киритны;

1. 5 пункт гижны тадзи:

«5. Агентство прӧверитӧ ичӧт да шӧр ас вылӧ уджалысь субъектъясӧн сетӧм документъяслысь, кутшӧмъясӧс урчитӧма тайӧ Пӧрадокса 4 пунктӧн, тыр-бурлунсӧ (чукӧралунсӧ), оформитӧмсӧ, а сідзжӧ тайӧ Пӧрадокса 3 пунктӧн урчитӧм условиеяслы лӧсялӧмсӧ, примитӧ Лыддьӧгӧ пыртӧм Коми Республикаса канму эмбурӧс кӧртымӧ сетӧм (сетӧмын ӧткажитӧм) йылысь решение.

Ичӧт да шӧр ас вылӧ уджалысь субъектъясӧн сетӧм документъясын торкалӧма кӧ тыр-бурлунсӧ (чукӧралунсӧ), оформитӧм дорӧ корӧмъяслы лӧсялӧмсӧ, кутшӧмъясӧс урчитӧма тайӧ Пӧрадокса 4 пунктӧн, Агентство бергӧдӧ индӧм документъяссӧ ичӧт да шӧр ас вылӧ уджалысь субъектлы сетӧм документъяссӧ Агентствоын пасъян кадпассянь 14 уджалан лун чӧжӧн бергӧдан помкаяс индӧмӧн. Ичӧт да шӧр ас вылӧ уджалысь субъект вермӧ мӧдысь шыӧдчыны эрдӧдӧм тырмытӧмторъяссӧ бырӧдӧм бӧрын тайӧ Пӧрадокӧн урчитӧм условиеяс серти.

Ичӧт да шӧр ас вылӧ уджалысь субъектъясӧн сетӧм документъяссӧ Агентствоӧн видлалан да решение примитан кадколастыс оз вермы петны сетӧм документъясӧс Агентствоын пасъян кадпассянь 25 календарнӧй лунысь.

Примитӧм решение серти Агентство гижӧмӧн юӧртӧ ичӧт да шӧр ас вылӧ уджалысь субъектлы сы серти примитӧм решение йылысь татшӧм решение примитан лунсянь 5 уджалан лун чӧжӧн (Лыддьӧгӧ пыртӧм Коми Республикаса канму эмбурӧс кӧртымӧ сетӧмын ӧткажитӧм йылысь решение примитӧм дырйи ӧткажитан помкаяс индӧмӧн).

Примитӧма кӧ Лыддьӧгӧ пыртӧм Коми Республикаса канму эмбур кӧртымӧ сетӧм йылысь решение, Агентство гижӧда юӧркӧд ӧттшӧтш ыстӧ эмбур кӧртымӧ босьтӧм йылысь сёрнитчӧмлысь бала.»;

1. 6 пункт киритны;
2. 7 да 8 пунктъяс гижны тадзи:

«7. Лыддьӧгӧ пыртӧм Коми Республикаса канму эмбур кӧртымӧ сетӧмын ӧткажитан подувъясӧн лоӧны:

1. Лыддьӧгӧ пыртӧм Коми Республикаса канму эмбурӧн, кутшӧмӧс ичӧт да шӧр ас вылӧ уджалысь субъект корӧ сетны кӧртымӧ, веськӧдлӧ да (либӧ) вӧдитчӧ мӧд морт;
2. ичӧт да шӧр ас вылӧ уджалысь субъектлӧн тайӧ Пӧрадокса 3 пунктӧн урчитӧм условиеяслы лӧсявтӧмлун.

8. Ичӧт да шӧр ас вылӧ уджалысь субъект, код серти вӧлі примитӧма Лыддьӧгӧ пыртӧм Коми Республикаса канму эмбур кӧртымӧ сетӧмын ӧткажитӧм йылысь решение, тайӧ Пӧрадоклӧн 7 пунктса 2 пунктулӧн урчитӧм подувъяс серти вермӧ мӧдысь шыӧдчыны эрдӧдӧм тырмытӧмторъяс бырӧдӧм бӧрын тайӧ Пӧрадокӧн урчитӧм условиеяс вылын.».

2. «Коми Республикаса канму эмбур, кутшӧмӧс пыртӧма Лыддьӧгӧ да кутшӧм инасьӧ Сыктывкар, Ухта туй, 2 инпас серти, ичӧт да шӧр ас вылӧ уджалысь субъектъяслы кӧртымӧ сетӧм» III юкӧдын:

* 1. 15 пунктын:

а) коймӧд абзацын «2» лыдпас вежны «3» лыдпасӧн;

б) нёльӧд абзацын «2,» лыдпас киритны;

в) содтыны татшӧм витӧд абзац:

«Тайӧ пунктлӧн 1 пунктулын да тайӧ Пӧрадоклӧн 4 пунктса 4, 5, 7 пунктувъясын индӧм документъяс воан лунӧ Агентство босьтӧ найӧс да пасйӧ, сетӧ ичӧт да шӧр ас вылӧ уджалысь субъектъяслы индӧм документъяссӧ босьтӧм йылысь расписка налысь лыддьӧг да воан кадпас индӧмӧн. Пошта связь юкӧнъяс пыр ыстӧм тайӧ пунктлӧн 1 пунктулын да тайӧ Пӧрадоклӧн 4 пунктса 4, 5, 7 пунктувъясын индӧм документъяс сетан лунӧн лоӧ Агентствоын найӧс пасъян кадпас. Пошта связь юкӧнъяс пыр ыстӧм индӧм документъяс пасйӧм йылысь расписка ыстыссьӧ корӧмын индӧм пошта инпас серти Агентствоӧ документъяс воан лунсянь 2 уджалан лун чӧжӧн. Пошта связь юкӧнъяс пыр ыстӧм корӧмын шыӧдчысь кырымпаслысь збыльлунсӧ эскӧдӧны федеральнӧй оланпастэчасӧн урчитӧм пӧрадок серти.»;

* 1. 16 пункт гижны тадзи:

«16. Агентство прӧверитӧ ичӧт да шӧр ас вылӧ уджалысь субъектъясӧн сетӧм документъяслысь, кутшӧмъясӧс урчитӧма тайӧ Пӧрадокса 15 пунктӧн, тыр-бурлунсӧ (чукӧралунсӧ), оформитӧмсӧ, а сідзжӧ тайӧ Пӧрадокса 14 пунктӧн урчитӧм условиеяслы лӧсялӧмсӧ, примитӧ Лыддьӧгӧ пыртӧм Коми Республикаса канму эмбурӧс кӧртымӧ сетӧм (сетӧмын ӧткажитӧм) йылысь решение.

Ичӧт да шӧр ас вылӧ уджалысь субъектъясӧн сетӧм документъясын торкалӧма кӧ тыр-бурлунсӧ (чукӧралунсӧ), оформитӧм дорӧ корӧмъяслы лӧсялӧмсӧ, кутшӧмъясӧс урчитӧма тайӧ Пӧрадокса 15 пунктӧн, Агентство бергӧдӧ индӧм документъяссӧ ичӧт да шӧр ас вылӧ уджалысь субъектлы сетӧм документъяссӧ Агентствоын пасъян кадпассянь 14 уджалан лун чӧжӧн бергӧдан помкаяс индӧмӧн.

Ичӧт да шӧр ас вылӧ уджалысь субъект вермӧ мӧдысь шыӧдчыны эрдӧдӧм тырмытӧмторъяссӧ бырӧдӧм бӧрын тайӧ Пӧрадокӧн урчитӧм условиеяс серти.

Ичӧт да шӧр ас вылӧ уджалысь субъектъясӧн сетӧм документъяссӧ Агентствоӧн видлалан да решение примитан кадколастыс оз вермы петны сетӧм документъяссӧ Агентствоын пасъян кадпассянь 25 календарнӧй лунысь.

Примитӧм решение серти Агентство гижӧмӧн юӧртӧ ичӧт да шӧр ас вылӧ уджалысь субъектлы сы серти примитӧм решение йылысь татшӧм решение примитан лунсянь 5 уджалан лун чӧжӧн (бизнес-инкубатор жыръяс кӧртымӧ сетӧмын ӧткажитӧм йылысь решение примитӧм дырйи ӧткажитан помкаяс индӧмӧн).

Примитӧма кӧ бизнес-инкубатор жыръясӧс кӧртымӧ сетӧм йылысь решение, Агентство гижӧда юӧркӧд ӧттшӧтш ыстӧ эмбур кӧртымӧ босьтӧм йылысь сёрнитчӧмлысь бала.»;

* 1. 17 пункт киритны;
  2. 18 да 19 пунктъяс гижны тадзи:

«18. Бизнес-инкубатор жыръяс кӧртымӧ сетӧмын ӧткажитан подувъясӧн лоӧны:

1. бизнес-инкубатор жыръясӧн, кутшӧмъясӧс ичӧт да шӧр ас вылӧ уджалысь субъект корӧ сетны кӧртымӧ, веськӧдлӧ да (либӧ) вӧдитчӧ мӧд морт;
2. ичӧт да шӧр ас вылӧ уджалысь субъектлӧн тайӧ Пӧрадокса 14 пунктӧн урчитӧм условиеяслы лӧсявтӧмлун.

19. Ичӧт да шӧр ас вылӧ уджалысь субъект, код серти вӧлі примитӧма бизнес-инкубатор жыръяс кӧртымӧ сетӧмын ӧткажитӧм йылысь решение, тайӧ Пӧрадоклӧн 18 пунктса 2 пунктулӧн урчитӧм подувъяс серти вермӧ мӧдысь шыӧдчыны эрдӧдӧм тырмытӧмторъяс бырӧдӧм бӧрын тайӧ Пӧрадокӧн урчитӧм условиеяс вылын.».

Вуджӧдіс Хазова Е. В. – 7 194 пас